Doi dintre judecătorii Curții Constituționale au fost văzuți, marți, în biroul PSD de la grupul din Parlament, informează B1 TV.
Este vorba chiar despre președintele CCR, Marian Enache, și Iulia Scântei, nominalizarea PNL la CCR.
Și senatorul PSD Robert Cazanciuc a fost văzut acolo.
Guvernul Ciolacu a dat recent o Ordonanță de Urgență care comasează alegerile locale cu europarlamentarele din 9 iunie. O OUG similară a fost declarată neconstituțională în trecut.
Luni, Alianța Dreapta Unită (USR, PMP, FD) a solicitat Avocatului Poporului să atace la CCR această comasare, dat fiind că partidele nu au puterea de a ataca ele Ordonanțele, așa cum pot face în cazul legilor.